**Referat af generalforsamlingen d. 20. Marts 2024**

**1. Valg af dirigent og referent**

Bjarne Larsen, Olufsvej 48, blev valgt til dirigent og Birgit Bøhling, Øster Alle 28, til referent. Bjarne konstaterede, at generalforsamlingen var lovligt indvarslet og beslutningsdygtig.

Til stede var beboere fra 28 huse:

Olufsvej: 8, 10, 14, 21, 24, 25, 27, 28, 29, 34, 35, 36, 37, 38, 39, 40, 41, 42, 43, 44, 46, 48, 50, 52. Øster Allé: 18, 20, 26, 28.

**2. Godkendelse af dagsorden**

Dagsordenen blev godkendt.

**3. Formandens beretning**

Bestyrelsen har i 2023 ikke afholdt fysiske møder - alle problemstillinger er blevet behandlet pr. mail.

Velkommen til de nye beboere på Olufsvej. Johan og Marianne, der har har købt nr. 24, og Camilla der har købt nr. 38.

Afholdte arrangementer på vejen i 2023: sommerfest, juletræstænding den 1. søndag i advent og forårsrengøring. Tak til alle der deltog, og ikke mindst et stort tak til alle for det store arbejde med arrangementerne.

På Olufsvej er der løbende husrenoveringer i gang. Det tilbagevendende problem er håndværkerne der anvender legearealet til parkering og arbejdsplads. Der flyttes rundt på plantekrukker og borde og man glemmer at sætte tingene på plads bagefter. Så husk at sige til jeres håndværkere, at de skal sætte tingene på plads.

Så er der, det tilbagevendende problem, med vores pap og plasticcontainere der altid er overfyldte – husk at papæsker skal lægges foldede i, TAK. Hvis containerne er fyldte er der også pap containere på Øster Alle. Vi vil forsøge at få dem tømt oftere.

Vores cykelstativer er også overfyldte. Det ser ud til at der er mange cykler der ikke bliver brugt. Kan i som ejer dem få dem lavet eller få dem fjernet. Tak.

Der er kommet et spørgsmål om hegnsloven. Tidligere havde vi i foreningen aftalt at man havde ansvaret for venstre hegn. I dag foreskriver hegnsloven, at hegn i skel er fælleshegn. Derfor deler man vedligeholdelsen og istandsættelsen af hegnet.

Formandens beretning blev taget til efterretning.

**Status på Metrocityringen**

Kjeld O50, fortalte om arbejdet med at få nedbragt støjen fra Metroen.

I alt har 612 klaget over støj og sætningsskader, 72 husstande har fået foretaget støjmålinger og 6 fik medhold. De fik alle en erstatning på 200.000 kr.

Støjgrænsen i Danmark er 40 db, grænsen er politisk bestemt. I Norge er den 32 db og i Tyskland er den 35 db.

Vi har bedt om aktindsigt vedr. skinneslibning. Der har ikke været slebet skinner mellem Trianglen og P H metrostation. Vi ønsker øget skinneslibning, anskaffelse af flere tog og en bedre metroservice forstået som tilstrækkelig materiel (de har fx ingen reservehjul).

Vi kæmper videre. Hvis I er plaget af støj fra Metroen, eller har sætningsskader skal I bede om aktindsigt og/eller klage til mailadressen: Nabo@M.dk

**4. Godkendelse af regnskab**

Bilag uddelt på Generalforsamlingen. Gennemgang af regnskab v. Inger, foreningens kasserer.

Generalforsamlingen godkendte regnskabet 2023.

Regnskab vedlagt som bilag.

Husk at betale kontingent til tiden og sæt vejnummer på indbetalingen.

**5. Indkomne forslag til behandling:**

1. Planlægning af jubilæums vejfest 150

2. Festudvalg – hvem har tid og lyst – skal der være underholdning?

3. Dato: 8 juni 2024

Ad 1. Bjarne står for at skrive festskriftet til jubilæumsfesten.

Ad 2. Festudvalget blev nedsat og består af Helle O 36, Ditte O 14, Toke O 27 og Mads O 29

Ad 3. Dato for sommerfesten er ændret fra den 8. juni til den 22. juni 2024

**6. Fastsættelse af kontingent samt godkendelse af budget. (Bestyrelsens forslag til kontingent er 1000 kr.)**

Der blev stemt om forslagene og der var flertal for at bibeholde kontingentet på kr. 1.000.

Bestyrelsens forslag blev godkendt.

Budgettet blev godkendt, med den ændring, at beløbet afsat til 150 års festen forhøjes fra 15.000 kr. til 30.000 kr.

**7. Valg til bestyrelsen**

Formand: Steen O40 er på valg – og blev genvalgt.

Kasserer: Inger O43 er ikke på valg.

2 bestyrelsesmedlemmer Birgit ØA 28, Tuva O 21 er på valg og blev genvalgt.

1 bestyrelsesmedlem Annette O 25 er på valg og ønsker ikke genvalg.

Bestyrelsessuppleant Helle O 35 blev valgt ind i bestyrelsen.

Morten O 28 blev valgt ind som suppleant.

Bestyrelsessuppleant Klaus O 8 er på valg - og blev genvalgt.

1 revisor Bjarne O48 er på valg – og blev genvalgt.

1 revisorsuppleant Linda O10 er på valg – og blev genvalgt.

**8. Sammenkomster på Olufsvej**

Forårsrengøring: Lørdag den 4. Maj 2024. Bestyrelsen indkalder.

Sommerfest: Lørdag den 22. Juni 2024. Tovholder Stefan og Mikkel.

Julefest: Søndag den 1. December 2024. Tovholder Annette.

**9. Dato for generalforsamling 2025**

Onsdag den 19. marts 2025 kl. 19.

**10. Eventuelt**

Helle O 36 havde et forslag om at få fjernet sandkassen på lejearealet. Efter en debat om dette, blev det besluttet at udskifte sandkassen med en mindre sandkasse. Helle står for projektet.